AhmadSi Black Dev video chat room – CLIPONYU | Video Chat Online
AhmadSi Black DevMASUK GA~~
HotBasicPremiumLuxuryToAhmadSi Black DevJumlahPattern1888188288588888Sendchoose goods!!My Bag
AhmadSi Black Dev Dr James White: Konferensie oor die gesag van die Skrif in Kaapstad. | hier staan ek
2 Tim 3:16 Die hele Skrif is deur God geïnspireer [theopneustos] en het groot waarde om in die waarheid te onderrig, dwaling te bestry, verkeerdhede reg te stel en ‘n regte lewenswyse te kweek, 17sodat die man wat in diens van God staan, volkome voorberei en toegerus sal wees vir elke goeie werk.
Ons glo die hele Skrif is “theopneustos”, met ander woorde, deur God ge-asem. (“Geinspireer” is nie die beste vertaling van die woord nie). As dit waar is, het dit sekere implikasies vir hoé ons die Bybel lees en verstaan. Die foutlyn in die NG Kerk lê juis op hierdie punt: Ons kan nie saamstem oor die aard en gesag van die Skrif nie.
Met dit in gedagte is dit ook duidelik dat ons nie kan praat oor wat die Skrif oor SGV sê as ons nie eers bepaal het WAT die Skrif IS en dus wat die gesag van die Skrif oor ons lewens is nie.
Dr James White lei in Mei 2016 ‘n konferensie oor die foutloosheid en onfeilbaarheid van die Skrif: “The Supremacy of Scripture: Yesterday, Today, Forever”
Plek: Goodwood Baptist Church (Goodwood Gereformeerde Baptiste Gemeente) 6-8 Mei 2016
Spreker: Dr James White
The Inerrancy of Scripture (part 1) (Vrydag aand)
The Inerrancy of Scripture (part 2) (Saterdag)
Scripture & the LGBT Agenda (Saterdag)
Scripture & ‘Modern Day Apostles/Prophets’ (Saterdag)
Scripture & the Interfaith Movement (Saterdag)
Implications & Applications of the Supremacy of Scripture (Sondagoggend)
Kontakpersoon: Jaco de Beer by dbeerj@gmail.com
Meer inligting: http://goodwoodbaptistchurch.co.za/gbc/event-items/the-supremacy-of-scripture-yesterday-today-forever/
Dr James White se webwerf is hier: http://www.aomin.org/
Sy Curriculum Vitae is hier: http://www.aomin.org/aoblog/index.php/about/
Sy debat oor SGV verlede jaar in Johannesburg:
Sy debat teen John Shelby Spong:
4 thoughts on “Dr James White: Konferensie oor die gesag van die Skrif in Kaapstad.”
Carel Jansen said:
22/03/2016 at 9:19 pm
Ek het regtig ‘n vraagteken oor die “foutloosheid” van die Skrif. Onfeilbaar kan nie sito-sito foutloos insluit nie. Dan blaas ons bv die NGB artt 3 – 7 op, waar die volgende woorde gebruik word: heilige en Goddelike Skrif (3), kanonieke boeke waarteen niks ingebring kan word nie (4) dat hulle van God is (5), dat dit die wil van God volkome bevat (7). Maar nêrens in ons belydenis word gepraat van “foutloos” nie … dan moet ons dit ook nie doen nie. By wat die belydenis sê, daarby staan ek. En daarom staan ek by die Skrif as God se Woord, God wat Homself openbaar.
22/03/2016 at 9:44 pm
Onfeilbaarheid beteken daar kan nie foute in wees nie. Foutloosheid beteken daar is nie foute nie. Terwyl die twee terme se betekenisse verskil kan hulle in praktyk nie van mekaar geskei word nie. Die proposisie “X is onfeilbaar maar bevat foute” is onsin, omdat dit n direkte self-teenstrydige sin is.
Netso kan mens nie sê “Die Bybel bevat onfeilbare geestelike waarhede wat deur middel van ‘n teks vol foute oorgedra word nie.” Dit is net so onsinnig. As die teks nie maklik verifieerbare feite kan reg kry nie, hoe op dees aarde kan jy dan glo dat dit die feite wat NIE maklik deur ons sintuie verifieer kan word nie, dit is geestelike feite, wel reg het?
Die kunsmatige “onderskeid” tussen foutloosheid en onfeilbaarheid is ‘n hersenskim, wat met modernisme in die kerk ingekom het en hele denominasies vernietig het. Mense het die Bybel probeer “ontmitologiseer” terwyl hulle aan die geloof probeer vashou het. Dit werk nie.
In postmoderne terme (manne soos Ben du Toit en Nelus Niemand se wêreldbeeld) bestaan daar nie iets soos foutloosheid nie: Omdat daar nie iets soos objektiewe waarheid is nie kan daar ook nie objektiewe foute wees nie. Die teks kan vir hulle beteken wat hulle dit wil laat beteken.
Ek verwys jou graag na die Chicago verklaring oor die onderwerp. Lees asb die hele dokument, ek plak net ‘n gedeelte hier in.
Die volledige verklaring is hier: http://www.bible-researcher.com/chicago1.html
22/03/2016 at 10:03 pm
Om te verklaar dat ons sonder twyfel alles glo wat daarin vervat is is ‘n ondubbelsinnige verwysing na foutloosheid. Let ook op dat Artikel 7 van die NGB die Bybel stel as die hoogste standaard van waarheid. Die implikasie is dus duidelik: Geen eksterne bron (bv die wetenskap) kan gebruik word om foute in die Bybel aan te toon nie. Nog n duidelike, onweerlegbare bewys dat die NGB die foutloosheid van die Skrif bely.
Jou stelling dat die Bybel onfeilbaar is maar foute bevat is onsinnig. Jou stelling dat die NGB nie foutloosheid leer nie is eenvoudig verkeerd.
23/03/2016 at 6:16 am
: not capable of being wrong or making mistakes : not fallible
: certain to work properly or succeed